
 23.1.2020
 BG
 Официален вестник на Европейския съюз
 L 18/1
 РЕГЛАМЕНТ ЗА ИЗПЪЛНЕНИЕ (ЕС) 2020/94 НА КОМИСИЯТА
 от 22 януари 2020 г.
 за изменение на Регламент за изпълнение (ЕС) 2015/2078 по отношение на тарифните квоти за месо от домашни птици с произход от Украйна и за предвиждане на изключения от посочения регламент за изпълнение за квотната 2020 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 187, първата алинея, букви а) и б) от него,
 като има предвид, че:
 (1)
 С Решение (ЕС) 2019/2145 на Съвета (2) Съветът одобри от името на Съюза Споразумение под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (наричано по-нататък „Споразумението“).
 (2)
 С Регламент за изпълнение (ЕС) 2015/2078 на Комисията (3) се откриват и управляват тарифни квоти на Съюза за внос на месо от домашни птици с произход от Украйна.
 (3)
 По силата на Споразумението Съюзът трябва да увеличи с 50 000 тона тарифната квота за меса и карантии, годни за консумация, от домашни птици, пресни, охладени или замразени, и за други приготвени храни и консерви от месо от пуйки и петли и кокошки (птици от вида Gallus domesticus), засягащи кодовете по КН, които съответстват на пореден номер 09.4273 съгласно Регламент за изпълнение (ЕС) 2015/2078.
 (4)
 Затова е целесъобразно Регламент за изпълнение (ЕС) 2015/2078 да бъде изменен, за да бъдат отчетени количествата по тарифните квоти, които трябва да бъдат предоставени по силата на Споразумението.
 (5)
 Споразумението ще влезе в сила на 1 февруари 2020 г. За квотната 2020 г. допълнителните количества продукти от месо от домашни птици за тарифната квота, които ще бъдат предоставени по силата на Споразумението, трябва да бъдат изчислени пропорционално, като се отчита датата на влизане на Споразумението в сила. От периода на квотата, започващ на 1 януари 2021 г., следва да се предоставят пълните количества продукти от месо от домашни птици по Споразумението.
 (6)
 Допълнителното количество по квотата за продукти от месо от домашни птици, определено за Украйна по силата на Споразумението, следва да бъде предоставено от 1 февруари 2020 г. – датата на влизане на Споразумението в сила. По силата на член 2 от Регламент за изпълнение (ЕС) 2015/2078 квотата за продукти от месо от домашни птици, определена за Украйна, се управлява по тримесечия.
 (7)
 По силата на член 3, параграф 1 от Регламент за изпълнение (ЕС) 2015/2078 заявленията за права на внос се подават през първите седем дни на месеца, предхождащ всяко тримесечие. Следователно за подпериода от 1 януари до 31